Danish Air Transport

DAT (tidligere Danish Air Transport) er et dansk flyselskap som utfører frakt- og passasjertransport.

Selskapet flyr både passasjerer på faste ruter, passasjerer på charter og en lang rekke transportoppgaver, og har base på København lufthavn og Billund lufthavn.

Historie 
DAT ble grunnlagt i 1989 av Jesper og Kirsten Rungholm. Dengang hadde DAT bare ett enkelt fly av typen Short Skyvan SC-7. DAT fløy med alt fra post, pakker og veddeløpshester til forsyninger i det årlige Rally Paris–Dakar.

I januar 2012 ble det kunngjort av Samferdselsdepartementet at DAT skulle fly rutene Bodø-Leknes/Narvik/Røst/Svolvær fra og med 1. april. 14. mars kom det en rapport fra Luftfartstilsynet som påpekte en rekke mangler i DATs tilbud. Denne rapporten førte til at anbudet ble trukket tilbake av Samferdselsdepartementet og tildelt Widerøe istedenfor.

I 2014 begynte DAT å kjøpe Airbus A320-maskiner til bruk på charterturer for det danske charterselskapet Primo Tours.

Flåte 
DATs flåte inneholder følgende fly:

Destinasjoner 
DAT flyr til følgende destinasjoner (per mars 2023)

 Danmark: Aalborg, Aarhus, Billund, Bornholm, Esbjerg, København
 Italia: Catania, Lampedusa, Palermo, Pantelleria og Trapani
 Norge: Evenes, Florø, Oslo, Stord, Tromsø, Lakselv og Ørland
 Tyskland: Berlin, Hamburg og Saarbrücken

I tillegg flyr de ulike charterruter.

I 2011/2012 etablerte flyselskapet seg på Moss lufthavn, Rygge, med flere daglige avganger til Stavanger (fra 31. oktober 2011) samt Bergen og Trondheim (fra 9. januar 2012). Selskapet vurderte ytterligere utvidelser til flere nordiske destinasjoner fra Rygge sikt. Alle rutene fra Rygge ble imidlertid lagt ned fra 22. desember 2013.

Fram til våren 2023 opererte DAT ruten Esbjerg lufthavn til Stavanger lufthavn, Sola. Denne ruten ble nedlagt i 2023 til fordel for å åpne ruten København lufthavn, Kastrup til Karup lufthavn.

Referanser

Eksterne lenker 
 
 Danish Air Transport  hos Which Airline

Danske flyselskaper
Flyselskaper etablert i 1989